IMM Leasing. Cum poți să iei ca antreprenor echipamente în leasing cu dobânda subvenţionată.
Firmele mici şi mijlocii îşi pot cumpăra echipamente şi utilaje în leasing, cu finanţări garantate de stat. Programul guvernamental IMM Leasing a fost publicat astăzi în Monitorul Oficial. Valoarea finanţărilor din program este de maximum 5 milioane de lei.
Dacă eşti antreprenor şi vrei să-ţi cumperi echipamente sau utilaje noi sau second-hand, trebuie să ştii că există un program guvernamental prin care statul îţi garantează achiziţia acestora, în leasing.Programul IMM Leasing a fost publicat astăzi în Monitorul Oficial şi oferă antreprenorilor garanţii pentru credite cu o valoare maximă de 5 milioane de lei. Garanţia acordată de stat este de 80% pentru achiziţia de echipamente IT şi de 60% pentru utilaje sau vehicule de transport de marfă sau persoane.Dumitru Nancu, directorul FNCGIMM (Fondul Naţional de Garantare a Creditelor pentru Întreprinderile Mici şi Mijlocii), instituţie care gestionează IMM Leasing, spune că porgramul sprijină firmele româneşti."Pentru echipamente, 5 milioane, pe o perioadă de 5 ani de zile. Dobânda este subvenţionată în proporţie de 50% de către Guvernul României, cu avans 0%, ceea ce e unic. Nu cred că mai există leasing cu avans 0%", a declarat acesta. "Vă dau un exemplu pe IMM Leasing. Ştiţi că firmele româneşti, ca să participe la o licitaţie pentru drumuri, pentru poduri, aveau nevoie de utilaje? De unde să le ia? Ei, prin acest program vine guvenrul si spune: încurajăm să îţi iei echipamente şi second hand, cu 50%, ca să poţi să participi la licitaţie. Pentru aceste firme am făcut acest program", a mai spus Dumitru Nancu.